Podgorje (župa)
<s>Podgorje je srednjovjekovna župa, koja se pominje i kao župa Nevesinje ( Netusigne, Netusini) a sve skupa je bilo dio Zahumlja.</s><s>Humska zemlja je priznavala vrhovnu vlast srpskih vladara Nemanjića od početka XIII do skoro polovine XIV vijeka.</s><s>U najstarijim zvanično vođenim spisima dubrovačkog Notarijata i Kancelarije, iz 1278. godine, pominje se tvrgovina robljem iz raznih bosanskih i  hercegovačkih mjesta, a među ostalim i iz Nevesinja.</s>

<s>Od 1303. do 1306. godine pojavljuje se na istorijskoj pozornici vojvoda Poznanj Purčić, podanik kralja Dušana.</s><s>Purčići su vlastela koja je prešla na stranu Bosanaca kad su ovi počeli prodirati u dolinu Neretve.</s><s>On je kasnije, 1327. godine, bio svjedok, zajedno sa braćom, na poveljama Stjepana II Kotromanića, sa titulom “vojvoda i župan od Zagorja i Nevesinja”.</s><s>Od 1347. godine, kada su potpala pod bosansku vlast za vladavine bana Stjepana II Kotromanića, a naročito u prvoj polovini XV vijeka, mjesta iz Nevesinjskog polja se često pominju u dokumentima u Dubrovniku: Konac Polje, Sileno in Nevesigne,   Nevesigne de Tucepe, campo Nevesigne, in Nevesinje in Postolach, de Vrangodol de Nevesigne.</s><s>Podaci se javljaju u vezi sa pljačkom, službom, prodajom roblja, sitnom i pojedinačnom dovozu robe, a zapisan je slučaj kada je jedan Podgoričanin postao građanin Dubrovnika.</s>

<s>Od kraja XIV vijeka do 1404. godine Nevesinjem vladaju Sankovići.</s>

<s>U selu Zaborani na sjevernom kraju Nevesinjskog polja, u maloj župi Konac polje, koja je graničila sa župom Kom,  Sankovići su imali plemenitu baštinu i dvor.</s><s>Sandalj Hranić Kosača  je slomom porodice Sankovića 1404. godine proširio vlast i nad ovim područjem i uveo i carinu na Konac polju.</s><s>Glavni župski grad je utvrđenje Vjenačac (Vinačac) sa podgrađem, iznad sela Udrežja.</s><s>Pominje se među posjedima hercega Stjepana u poveljama iz 1444.,1448., 1454.</s><s>Godine.</s><s>Ranije i češće se pominje Podbiograd, podgrađe grada Biograda.</s><s>Jedna od rijetkih zajednica pripadnika Bosanske crkve na teritoriji srednjovjekovnog Huma zabilježena je oko Nevesinja, tj. u Konac polju.</s>

<s>Osmanlije su zauzele Nevesinje između 1465. i 1466. godine</s>

<s>Literatura 
 Dinić, Mihailo, Humsko-trebinjska vlastela.</s><s>Srpska akademija nauka i umetnosti, Posebna izdanja, knjiga CCCXCVII,  Beograd, 1967., (ćirilica)
 Vego,Marko, Naselja bosanske srednjevjekovne države.</s><s>Sarajevo, 1957.</s><s>Kovačević-Kojić, Desanka, Gradska naselja srednjovjekovne bosanske države.</s><s>Sarajevo, 1978., (ćirilica
 
Hum
Nevesinje</s>

